Մաունթինմեններ

Մաունթինմեններ, լեռնցիներ, սարերի մարդիկ (), որսորդներ, ովքեր 19-րդ դարում, ԱՄՆ Վայրի արևմուտքում հայտնված առաջին եկվորներն են, որոնք ձգտել են դեպի Ժայռոտ լեռներ՝ թանկարժեք մորթու փնտրտուքով։

Պատմություն 
Առաջին մաունթինմենները հայտնվել են Ժայռոտ լեռներում Մերիուեզեր Լյուիսի և Ուիլյամ Քլարկի հաջող արշավախմբից հետո։ Լյուիսն ու Քլարկը ողջ արշավի ընթացքում լրացրել են օրագրեր, գծել քարտեզներ, էսքիզներ ու գրառումներ կատարել  իրենց նավարկած գետերի և ճանապարհին հանդիպած մարդկանց մասին։

1820-1840 թվականներին՝ կուղբի մորթու առևտրի ամենածաղկուն ժամանակահատվածում, մոտ 3000 մաունթինմեն կար։ Որսորդների մեծ մասը աշխատել են մորթեղենի ընկերությունների համար, ինչպիսիք են Ամերիկյան մորթյա ընկերությունը և Ժայռոտ լեռների մորթիների ընկերությունը, բայց եղել են նաև այսպես կոչված անկախ որսորդներ։ Մաունթինմենների ամենամյա հավաքը կոչվել է ժամադրություն։ Դա յուրօրինակ տոնավաճառ էր որսորդների համար, որտեղ նրանք վաճառել են մորթեղեն և գնել այն ամենը, ինչն անհրաժեշտ էր։ 

Մաունթինմեններն օժանդակել են Արևմուտքի հեռավոր ու դժվարամատչելի շրջանների բնակեցմանը։ Ու երբ կուղբի մորթու առևտուրն անկում է ապրել, մաունթինմենների մեծ մասը վերադարձել է իր նախկին քաղաքակիրթ կյանքին, և միայն քչերն են շարունակել վարել նախկին կյանքը Ժայռոտ լեռների շրջանում։ Նրանցից ոմանք ծառայել են որպես ուղեկցորդներ և ուղեկցել են առաջին ներգաղթյալների քարավաններին՝ Օրեգոնի արահետով դեպի Արևմուտք։ Մյուսները առևտրի կետեր են հիմնել ներգաղթյալների գաղթի ճանապարհին կամ վարձվել են որպես սկաուտներ ԱՄՆ-ի բանակի համար։

Նշանավոր ներկայացուցիչներ 

 Ջոն Քոլթեր (1774—1812)
 Հյու Գլասս (1783—1833)
 Ջեդեդայա Սմիթ (1799—1831)
 Թոմաս Ֆիցպատրիկ (1799—1854)
 Ջիմ Բրիջեր (1804—<1881)
 Քիտ Քարսոն (1809—/>1868)

Ծանոթագրություններ

Գրականություն

Արտաքին հղումներ 

 Mountain Men and the Fur Trade: Sources of the History of the Fur Trade of the Rocky Mountain West
 Mountain Men: Pathfinders of the West 1810-1860
 Mountain Men 
 Mountain men of the Gila

Ամերիկացի ճանապարհորդներ
ԱՄՆ-ի պատմություն
Ամերիկյան մշակույթ
Ամերիկայի պատմություն
Ճանապարհորդներ
Աշխարհագրական հայտնագործություններ
Մասնագիտություններ
Հյուսիսամերիկացիներ